ming030890/wiki-yue-high-quality huggingface dataset:
李任燊

李任燊（英文：Kyle Li，1988年11月28號—），係香港演員。2011年佢讀香港理工大學香港專上學院社會褔利副學士期間，曾經選過FACE U Star大專校草攞冠軍，之後佢升讀北京電影學院表演系。喺2014年佢正式簽約經理人公司蔚藍文化有限公司成為旗下藝人，而家佢主要專注喺香港拍電影同電視劇工作。

簡介
李任燊讀過東華三院李賜豪小學同埋閩僑中學，喺2011年讀緊副學士Year 2嗰陣，參選由娛樂雜誌《Face》所舉辦嘅《第二屆 FACE UStar大專校花校草大選》，贏咗當年嘅校草冠軍，因為咁而入行。喺當選之後，佢一邊繼續讀副學士課程，一邊做兼職Model 為多個唔同牌子拍廣告。喺三年間已經接拍咗超過20個大型廣告，成為當年廣告界嘅新星。李任燊重參加咗香港電台人氣節目嘅角色選拔，順利入到最後階段。喺2012年佢拍咗港台嘅青春偶像單元劇《Y2K系列》第五輯《DIY2K》（意思係Design in Y2K），喺劇入面飾演設計師 Kyle（任總），呢套亦係佢正式出道嘅影視作品。喺2014年佢正式同經理人公司蔚藍文化有限公司簽約。同年，接拍咗由陳雅莉執導嘅京澳合作電影《沙漏愛情》（《Timing》）同埋由張經緯執導同爾冬陞監製嘅電影《藍天白雲》喺兩部電影入面都係做男主角。

其他
Fresh Wave 2013 鮮浪潮 － 競賽短片《雷明登Remington》。
李伊庚

李伊庚，係大韓民國嘅一個男藝人同埋演員。
李佐雄

李佐雄，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
德龍滕

德龍滕（荷蘭文：Dronten）係荷蘭一座城，喺傅利禾蘭，人口4萬。
徽州區

徽州區係中國安徽黃山市一個市轄區，總面積441平方公里，人口10萬。
德黑蘭獨立

德黑蘭獨立（英文：Esteghlal F.C.）係伊朗德黑蘭嘅職業足球球會，依家踢緊伊朗職業足球聯賽。
徽商銀行

徽商銀行（簡化字：徽商银行，港交所：03698）係中華人民共和國一間銀行，總部喺合肥，以資產、貸款、存款規模計係中華人民共和國中部地區最大嘅城市商業銀行。2005年12月28號由合肥、蕪湖、蚌埠等六間城市商業銀行同埋阜陽、六安等七間城市信用社重組而成，家下有黃山、南京、安慶等14間分行，董事長係王曉昕，行長係吳學民。
徽州話

徽州話又叫徽語，係種中國方言；分佈安徽舊徽州府一帶、浙江西北部舊嚴州府一帶、江西小部份地區。徽州話一直都歸吳語；直到《中國語言地圖集》分咗佢出嚟，語言學家同意當徽州話做一種大方言。
德黑蘭省

德黑蘭省（波斯文：استان تهران‎）係伊朗一個省，首府德黑蘭。佢面積19,000平方公里，人口12,000,000（2005年），係伊朗人口最高嘅省。
德龍

德龍（法文：Drôme）係法國奧文尼-隆河-阿爾卑斯其中一個省，編號26，首府華朗斯。
徹母

徹母（粵拼：cit3 mou5；中古漢語拼音：thriet）係中古漢語聲母，屬舌音中嘅知組，係次清聲母。呢個聲母接二、三等嘅韻母，同一、四等嘅透母互補。下面係佢嘅例字。
一等二等三等四等

擬音
對徹母嘅擬音分兩派，一派認爲佢係透母嘅顎化，擬爲/ȶʰ/，另一派認爲佢係透母嘅捲脷音，擬爲/ʈʰ/。

上古來源
對上古音嘅研究有個定論係古無舌上音，舌上歸舌頭，亦即徹母係分化自透母嘅。由於透一、四等同徹二、三等互補，係二、三等韻母嘅介音構成咗佢從透母分化嘅條件。

喺粵語嘅演變
徹母喺粵語演變爲c，對聲調嘅影響係派入陰聲調。有少部分字轉化爲z，如黜。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母。
對於可以區分平捲脷嘅粵語，徹母屬捲脷音，如吳川話，徹母發[t͡sʰ]。成個粵語，平捲分法係濟南型。

喺吳語嘅演變
徹母喺吳語同粵語一樣，對應嘅吳拼係tsh。

喺普通話嘅演變
徹母喺普通話歸入捲脷音，對應嘅普拼係ch。

喺日文嘅演變
無論吳音定漢音，知母都讀た行（[t]／[t͡ʃ]／[t͡s]）。

喺韓文嘅演變
喺韓文，二等韻嘅徹母維持塞音，有送氣（ㅌ），如詫讀타，亦有唔送氣（ㄷ），如瞠讀당；三等韻嘅徹母塞擦成ㅊ，如癡讀치。

喺越南文嘅演變
喺越南文，大部分徹母字讀s，有少部分讀tr，聲調上派入陰聲調。
掗克妮

呢幅圖畫描繪想像中「掗克妮處於半人半蜘蛛噉嘅狀態」嘅情境。
Arachne（粵拼：aa6 raak1 ni4）係希臘神話入面一個出名嘅人類角色。早喺公元前 1 世紀嘅文獻，經已有提到佢嘅故事。
Arachne 個名嚟自古希臘文：Ἀράχνη（羅馬字：Arákhnē）－即係蜘蛛噉解。要用漢字寫嘅話，可以叫佢做掗克妮。

神話故仔
睇埋：希臘神話同雅典娜
掗克妮個故仔最常見嘅版本如下。
掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜（Athena；掌管打仗同手工藝嘅女神），於是佢就走咗去挑戰雅典娜，話要同雅典娜鬥梭織。
雅典娜接受掗克妮嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而掗克妮都係織好咗塊緙織壁毯，不過啲圖案係描繪眾神啲風流事蹟；雅典娜一見到掗克妮件作品就大發雷霆－對於「雅典娜點解發嬲」呢點，唔同傳說有唔同講法，有版本話雅典娜覺得掗克妮件作品嘅題材侮辱緊眾神，亦有版本話雅典娜覺得自己真係輸咗所以惱羞成怒；無論發嬲嘅原因係乜，震怒嘅雅典娜跟住就郁手，將掗克妮件作品撕成碎片。
掗克妮好驚，諗住自己得罪咗天神下場實會好慘，嚇到走去吊頸自殺。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。
有學者指，掗克妮係希臘神話入面典型「有人類自高自大（hubris），諗住自己同天神對等甚至超越天神，結果落得悲慘下場」嘅故仔。
18 世紀初一幅油畫；幅畫描繪想像中「米娜娃（Minerva；雅典娜嘅羅馬版）郁手毆掗克妮」嘅情境。

影響
古希臘嘅文化對歐洲以至成個西方世界影響深遠。
廿世紀起嘅人正路唔會信呢個故仔係真，但佢哋嘅文化都受過掗克妮嘅故仔影響：
現代嘅英文等語文受過希臘文影響－例如廿世紀英文入面掕住 arachn- 嘅字詞，多數都係同蜘蛛有啦掕嘅，又例如蜘蛛嘅西班牙文名係 araña。
有唔少廿世紀起嘅虛構故仔都有用到掗克妮嘅故仔做題材，例子可以睇 2000 年代嘅奇幻小說系列《Percy Jackson & the Olympians》。
掛川誠

掛川誠（1973年5月23號—）係日本足球員，司職守門員，效力過平塚比馬，神戶勝利船，及清水心跳。
掘頭巷

掘頭巷或者掘頭路係條掘頭嘅巷、街、或者路，條路去到尾就無路行，要走就要掉頭返出去。亦有人叫呢啲路做死路、死巷、窮巷或者絕路，因為佢封死晒，一定要掉頭。
之前佢叫掘𡰪路，「𡰪」讀「督」，即係行到𡰪、鑊𡰪個「𡰪」。
英文叫掘頭路做cul-de-sac，dead end或者impasse，cul-de-sac直解袋底，呢個字雖然係法文字，其實佢係英國製，因為舊時英國貴族曾經流行用法文。
掘頭巷等字好多時都會用來做比喻，表示無得再發展，已經盡嘅狀態。
掙脫

《掙脫》係由中國女歌手崔迪作曲同演唱、王海濤填詞。呢隻歌喺2020年1月6號發行。
掙值管理

掙值管理（earned value management）係項目管理上一種用嚟客觀噉量度項目進度嘅做法。
掛川

掛川（かけがわ）係日本靜岡縣一個市，人口11萬。
排骨

排骨係指切細嘅豬肋骨，亦係中餐經常用到嘅食材。
上海人講嘅「排骨」，好多時都係指帶骨豬扒。
掘頭氹

掘頭氹（Kwat Tau Tam）係香港新界西貢區一個內海，喺滘西洲北面。嗰度南面係賽馬會滘西洲公眾高爾夫球場。
掛川裕彥

掛川裕彥 ，係日本嘅一個男配音員。

配音作品一覽
呢個表唔完整，歡迎加料。
李雪瑩

李雪瑩（Crystal Li，1986年2月24號—）係無綫電視女藝員，2010年參選香港小姐入咗最後四強，再攞埋最上鏡小姐獎，加入無綫電視之後成為明珠台節目《港生活·港享受》主持人。
李雲在

李雲在（韓文：이운재，1973年4月26號—）係大韓民國足球員，司職守門員，家下退咗役。
李雲奇里夫

李雲奇里夫（Lee Van Cleef，1925年1月9號—1989年12月16號）係20世紀美國男演員，出名電影作品包括《獨行俠江湖伏霸》同《獨行俠決鬥地獄門》。
李雲迪

李雲迪（1982年10月7號—），原名李希熙，係中國鋼琴家。佢喺重慶出世，籍貫雲南省昆明市，曾經喺深圳藝術學校讀書。
2000年10月，李雲迪喺第14屆蕭邦國際鋼琴比賽嗰度攞到第一名，係嗰個比賽史上最後生嘅第一名。佢之後攞過波蘭嘅「榮耀藝術」勳章同埋「蕭邦護照」，又得到「榮耀藝術」獎章。
2006年，李雲迪透過優秀人才入境計劃，申請喺香港定居，同年11月批咗，做咗香港居民。
2021年10月21號，李雲迪因為嫖娼而畀北京市朝陽區公安分局拉左，畀佢「違法賣淫」29歲嘅女人陳某卉亦畀人查到，呢單案依家仲調查緊，李雲迪目前已經認罪。消息一傳出，佢嘅影視同演藝作品都大受影響，中國音樂家協會亦取消咗佢嘅會員資格。網傳係同吳亦凡有關，但消息未經當事人證實。
曲縣

曲縣（英文：Cook County）係美國伊利諾州一個縣，係全國人口第二多嘅縣，人口有524萬，縣城係芝加哥。
曲阜

曲阜係中國山東濟寧一個縣級市，總面積896平方公里，人口64萬。
曲綫

曲綫係綫一種，兩端距離係任意，無直綫嘅限制。有啲曲綫按規律，如拋物綫等。喺平面入面嘅曲綫叫做平面曲綫（plane curve），立體空間入面曲綫就叫做空間曲綫（space curve）。
喺拓樸學入面，曲綫嘅定義係由一個實線上面嘅開區間打去一個空間嘅連續函數；而喺微分幾何入面，定義都類似，不過個函數就要求係連續可微或者係光滑嘅。代數幾何入面就會研究代數曲線（algebraic curve），定義係一維嘅代數簇。
曲街

曲街（英文：Cooke Street），係香港九龍紅磡嘅一條馬路，由漆咸道北開始，去到機利士南路。
街名發音似廣東話粗俗詞「仆街」，於是有香港人會講「曲街」來表達前者意思，又會將兩樣嘢撈埋一齊開玩笑，電影《龍咁威2之皇母娘娘呢？》就有一段噉樣嘅例子。
曲玉權

曲玉權（粵拼：kuk1 juk6 kyun4；簡化字：曲玉权；1978年7月9號—2017年1月27號）係中國人民警察，黑龍江省哈爾濱人，2003年12月參加民警執法工作。
2017年1月27號16:59（UTC+8），佢接到哈爾濱當地有間KTV啲服務員報警話有人打交時而出動，到咗案發現場處理單案時，俾位違法人士攞路上嚿磚掟爆天靈蓋。雖然事發後，曲玉權第一時間被送到醫院，但經過兩個鐘嘅搶救，最後證實不治，終年38歲。
單襲警案因性質惡劣而震驚全中國大陸社會界，當地公安收到料後第一時間捉咗參與案發嘅4位嫌疑人，重有1位嫌疑人亦喺案發第二日捉咗。但案發後第二日，有位網友喺微博公開醜化佢而被拘留10日。
曲種

曲種，音樂品種，為曲分門別類。曲種分類，通常都為主觀，約定俗成。品種界限，有時會有爭議。品種間，亦難免相疊。就算去到學院研究，各家都有自己見解，並無一致。風格、樂器、時代、地域、語言，技巧，通通都可以拎來做曲種。流行定傳統，亦可以拎來分門。亦有以剛柔、喜哀、感受深淺等來分。
大門曲種之下，又可以再細分多啲曲種。
隨住人世間變化，技術進步，曲種亦層出不窮。
曲牌

曲牌，又叫牌子，係傳統中樂樂曲填詞制譜用嘅制度，對曲調旋律、唱法、字數、句數、句長、平仄、韻腳都有規定。
曲率

曲率（英文：curvature）喺幾何學上簡單講就係一嚿物體有幾「彎」，例如係一條曲線同直線相差幾遠，或者一個曲面同平面相差幾遠咁。
成漢强

成漢强係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
成智婁

成智婁，係大韓民國嘅一個男藝人同埋演員。
成武

成武係中國山東菏澤一個縣，總面積949平方公里，人口63萬。
成氏

成係唐人姓氏，喺《百家姓》裏頭排第115位。

名人
成渾（1535-1598）：朝鮮政治人物、儒學者同作家
成世瑄：大清政治人物
成世光（1915-2012）：天主教會主教
成思危（1935-2015）：中國經濟學家，外號「中國風險投資之父」
成奎安（1955-2009）：香港電影演員，外號「大傻」
成名：香港學者
成展權（1988-）、成珈瑩（1993-）兄妹：香港童星
成瑤孆（1991-）：香港配音員
成英愉：香港特殊教育工作者
呢篇成氏係同姓氏有關嘅楔位文章，重未寫完嘅。麻煩你幫手充實佢。
成漢

成漢，係五胡十六國時期由氐族立嘅其中一國，306年由李雄立國，347年由李勢亡國，畀東晉滅。

立國
301年，喺四川嘅李特畀流民推舉做首領。302年，李特自稱大將軍、益州牧。
303年李特戰死，由佢細佬李流接管部眾。同年李流病死，由李特個仔李雄接管部眾。
304年農曆十月，李雄喺四川登基做成都王。
306年六月，李雄稱帝，國號「大成」。
成本領導

成本領導（英文：cost leadership）係商業上嘅一種策略，指降低成本，務求有同類公司當中最低嘅成本。
用呢種策略嘅公司一般係自己喺效率、規模或者經驗（睇經驗學習曲線）上優勝過對手。
成池鉉

成池鉉（韓文：성지현／成池鉉 Sung Ji Hyun，1991年7月29號—）係南韓羽毛球員，最高世界排名第二位，老頭係南韓國家羽毛球隊前總教練成漢國，老母金練子係國家隊前主力，老公孫完虎係國家隊主力。2022年4月6號宣佈退役，轉做教練。
成海瑠奈

成海瑠奈 ，係日本嘅一個女藝人同埋配音員。
杜汶澤食住上

《杜汶澤食住上》（Chapmanology）係香港奇妙電視製作嘅飲食節目，由杜汶澤、盧頌恩（妹頭）、鄺芷凡（Omi）主持，2017年5月20號開始到8月5號逢禮拜六21:00－22:00喺奇妙77台首播，總共12集。主持杜汶澤會發揮「把口唔收」嘅性格，一路食一路爆娛樂圈秘聞。
杜比數碼

杜比數碼（Dolby Digital）係美國杜比實驗室開發嘅一系列失真同無失真嘅多媒體儲存格式。
杜格拉斯·哥斯達

杜格拉斯·哥斯達（葡文：Douglas Costa，1990年9月14號—）係一位巴西足球員，效力德國甲組足球聯賽球隊拜仁慕尼黑，主要司職中場。
杜梅

杜梅（越南文：Đỗ Mười，Template:IPA-vi，1917年2月2號—2018年10月1號），原名阮維貢，係越南政治人，做過越共總書記。
2018年10月1號晚11點12分，杜梅喺河內108號軍隊中央醫院病死，享年101歲。
杜比實驗室

杜比實驗室（英文：Dolby Laboratories Inc.，紐交所：DLB），係一間響美國成立嘅音響公司。由英國商人雷杜比（Ray Dolby）喺英國成立，佢喺1976年將公司總部轉返至美國加州。
杜氏

杜（粵拼：dou6）係唐人姓氏，喺《百家姓》裏頭排第129位。

名人
杜畿：三國時期曹魏官員
杜預：西晉初年名臣
杜如晦：初唐大臣，同房玄齡並稱「房謀杜斷」
杜審言：唐朝詩人
杜甫：唐朝詩人
杜牧：唐朝詩人
杜佑：唐朝史學家
杜荀鶴：唐朝詩人
杜月笙：中國史上最出名嘅黑幫大佬，同黃金榮、張嘯林合稱「上海三大亨」。
杜惠東：杜如風嘅老豆
杜琪峯：香港著名電影導演
杜敬謙：香港已故游泳運動員
杜愛恩：香港新晉藝人
杜江

杜江，香港親中派政治人，香港再出發大聯盟發起人之一。
杜汶澤

杜汶澤（粵拼：dou6 man4 zaak6，英文：Chapman To；1972年6月8號—），本名吳卓彰（ng4 coek3 zoeng1），係臺灣嘅演員同電台DJ，英皇電影旗下嘅其中一位藝人。

早年
杜汶澤喺細個嗰陣喺拔萃小學度讀書，中學就喺拔萃男書院度讀書。佢唔單止屋企又窮，相反喺學校重係個衰嘅學生仔，到咗18——19歲嗰陣俾朋友繼續氹衰埋，沉迷咗賭錢，曾經差咗成百萬嘅賭債，搞到要去臺灣避難。點知咁啱有次電視台嘅面試機會，就去咗電視台度做嘢，重影咗佢一世入面嘅第一部電視劇——《94愛情故事》。後嚟就慢慢噉還清嗮啲賭債而返到香港繼續發展落去。

經歷
1999年，杜汶澤就因為拍咗《我和僵屍有個約會》而搞到娛樂界都㷫埋。之後就轉咗去拍電影，重喺《無間道》部電影做「傻強」嘅角色攞咗香港電影金像獎最佳男配角嘅提名。
2005年12月7號，佢就開咗記者會重宣佈返佢電台界度做嘢，同鄒凱光一齊主持全新嘅節目。嗰年年底重翻唱咗黎明嘅原創歌——《眼睛想旅行》同由黎明自己作嘅《開心到震》呢兩首歌，結果就俾東亞唱片嘅聖誕精選專輯入面收錄咗。
2006年，佢第一次做咗男主角，重做埋《伊莎貝拉》呢部電影而邊咗嗰年唯一一部入咗柏林電影展競賽嘅華語電影。嗰年杜汶澤重喺競賽入面攞埋提名嚟爭柏林影帝都有。而嗰年下半年就俾人唱話佢講野得罪咗好多演藝圈入面啲藝人（其中包括吳君如、曾志偉、劉德華、容祖兒、重有電影導演——杜琪峰、商業電台副主席——俞琤同埋寰亞電影公司嘅波士——林建嶽）而搞到佢嘅事業開始下滑，搞到俾商業電台炒咗佢魷，重冇埋廣告代言人嘅資格。一直到2007年底，重有份雜誌話杜汶澤俾劉德華勒令收返租豪宅嚟住嘅業權而迫住走佬。
2012年4月25號，佢俾醫生診斷，話患咗喺香港比較少見嘅吉巴氏綜合症。後嚟喺嗰年8月24號參加咗同深圳衛視拍嘅節目——《年代秀》，就話咗佢已經好返嗮。
2013年8月份，杜汶澤同阿SA一齊嚟影《超級經紀人》。嗰年重將《豪情2》嘅男主角份畀咗杜汶澤。
2014年8月份，佢低調到馬來西亞拍新片。佢呢次同曾志偉、葉璿等人一齊合作嚟影新開喜劇片——《麻雀王》。
2018年3月份，杜汶澤開設網上電視頻道「杜汶澤喱騷」，自己主持網上節目，又搵咗貝依霖、莊端兒等女藝人參與。2020年12月，佢轉型做收費網上節目平台，同時正名為「喱騷」。
2023年1月份，杜汶澤旗下嘅「喱DAO」組成嘅三人女團EOS正式出道。
棚橋雄介

棚橋雄介（1987年4月9號—）係日本足球員，司職中場，效力過富山勝利，及FC琉球。
棚田伸

棚田伸（1969年7月25號—）係日本足球員，司職中場，效力過柏太陽神，及札幌岡薩多。
棘龍

棘龍（粵拼：gik1 lung4；學名：Spinosaurus，意思係「有刺嘅蜥蝪」），屬於獸腳亞目、棘龍科、棘龍屬嘅恐龍，生存喺白堊紀嘅非洲。因為喺《侏羅紀公園３》電影入面殺死咗暴龍而開始廣為人識，特徵包括大過暴龍體長，似鱷魚嘅頭部，同背脊上面嘅背帆。
近年研究指出，棘龍唔單只會捉魚食，而且其實係水陸兩棲嘅恐龍，生活喺河入面（類似現今嘅鱷魚同河馬）同淺水處（類似現今嘅鷺鳥等涉禽），擅於游水。

水棲恐龍嘅特徵
棘龍有窄長嘅顎骨同圓錐形嘅牙，同鱷魚非常相似，所以科學家認為棘龍以魚為主食。
棘龍科同其他獸腳類恐龍一樣，可以喺游水嘅同時，保持將頭部突出水面呼吸。而棘龍科好似鳥類噉擁有中空骨骼同氣囊系統，令體型龐大嘅佢哋可以浮喺水面。
棘龍嘅頭蓋骨嘅形狀，同位於頭蓋骨較高位置嘅眼窩都顯示，佢哋同鱷魚、河馬等等一樣，比較似半水棲動物。喺白堊紀早期，喺北非至少有兩種棘龍科恐龍發展出水棲特徵，同進佔淡水生態嘅頂級獵食者嘅位置，呢個可能同喺佢哋之前大型鱷類嘅滅絕而騰出咗生態位有關。
根據2020年發表嘅最新研究結果，新發掘出嚟嘅完整尾部化石埋同埋模擬比對顯示，棘龍條尾嘅尾椎有特別高身嘅上、下支柱，呈類似尾鰭嘅槳狀，可以強力噉左右擺動，喺水入面推進，就好似現存嘅水生動物（例如蠑螈）噉。
科學家分析棘龍化石裏面嘅氧同位素構成，亦都發現比起其他大型陸上獸腳類恐龍，佢哋更加似鱷魚、龜等嘅水陸兩棲型動物。
總總特徵都顯示出，棘龍平時有大量時間係生活喺水裏面，同其他陸上大型食肉恐龍各自佔據唔同嘅地盤同生態位。
棚架

棚架係臨時嘅建築設備，響一座起緊嘅建築物外圍搭起支架，方便畀建築工人爬上去做嘢。西方多數會用金屬做棚架，而中國傳統嘅棚架用竹做，叫竹棚。
棚倉町

棚倉町（日文：棚倉町／たなぐらまち Tanagura machi */?）係日本福島縣東白川郡嘅一個町。
棟布羅華古尼查

棟布羅華古尼查（Dąbrowa Górnicza）係波蘭西里西亞省一座城鎮，人口約莫12萬。
棘魚綱

棘魚綱（粵拼：gik1 jyu4 gong1，學名：Acanthodii），係一類絕咗種、淨係存活喺古生代嘅有頜魚類。
棚廠

棚廠，屋宇一種，用棚搭成，內裏寛敞。棚四面有柱，多數用木柱，頂同牆，一塊塊鋪上去。舊時會用草蓆，依家多用鐵皮。
棚廠搭來有唔同途，如遮陰，如戲棚，如收納，如修理。
舊日棚廠用木用草，遇火易焚毁。香港跑馬地火燒馬棚，死傷無數。
英文叫matshed，又寫mat-shed况mat shed。
我的新鮮女友

《我的新鮮女友》係中國女歌手戚薇嘅專輯。
我的天堂城市

《我的天堂城市》（英文：My Heavenly City）係2023年臺灣電影，由香港嘅MakerVille同Medialink聯合作品，由宋芸樺、姜濤、姚淳耀、魏蔓、李嘉文主演，俞聖儀執導。
我的少女時代

《我的少女時代》，粵文意思係我嘅少女時代，係一套2015年台灣電影，由宋芸樺、王大陸、李玉璽、簡廷芮領銜主演，陳玉珊執導。故仔背景係1990年代，講嘅都係校園愛情嗰類嘢。呢套戲係繼《那些年，我們一起追的女孩》之後，另一套喺華人地區大賣嘅台灣電影。
呢套電影截至2015年12月為止，在港票房突破4400萬港紙。
我的女俠羅明依

我的女俠羅明依（A Quest to Heal）係新加坡新傳媒私人有限公司製作，新傳媒2020年度重頭劇，由戚玉武、黃思恬、徐彬、雅慧、王祿江、徐鳴傑領銜主演，許美珍、姚彣隆、蘇誌誠、盧傳瑾聯合演出。
呢套劇講述明朝女俠羅明依、錦衣衛畢正，兩人喺拯救名醫李時珍嘅時候，意外穿越到現代新加坡。喺重振李時珍後代嘅中藥事業時，化敵為友，必須攜手對抗皇宮入面任意穿越嘅惡勢力。
戚玉武憑著呢套劇，第三度榮登視帝寶座。
我的情敵女婿

《我的情敵女婿》（英文：A Beautiful Moment）係2018年上畫嘅港產片，由任達華、衛詩雅、劉嘉玲、王菀之、姜皓文、方力申、林盛斌、唐詩詠主演，葉念琛執導。
我的印度男友

《我的印度男友》（英文：My Indian Boyfriend），原名《我男友係好差》，係2021年上畫嘅港產片，由成家宏、陳欣妍同張建聲主演，Sri Kishore執導。套戲號稱係香港頭一套波里活電影，講一個印度男仔做咗一個香港女仔嘅男朋友。電影主題曲《印度咖喱因乜呢》由鄺旨呈主唱。

戲名
套戲由開拍到準備上畫之前，叫《我男友係好差》，當中個「差」字係源自香港粵語習慣叫印度人做「阿差」，玩食字。不過2020年8月呢個名引起印度裔香港演員Bitto Singh Hartihan投訴，話個名非常冒犯。主演嘅張建聲回應話片名絕對無歧視成份，又話導演係想借電影帶出印巴人喺香港嘅生活同面對嘅問題，片名唔係譁眾取寵，只係自嘲。
2021年5月頭，套戲確定同月月底上畫，同時將戲名由富有香港粵語特色嘅《我男友係好差》，改做用書面中文直譯嘅《我的印度男友》。
我的如意狼君

《我的如意狼君》（前名《大話情人》，英文：Bottled Passion）係無綫電視民初電視劇，由黃浩然同埋周麗淇領銜主演。監製李添勝。套劇由2011年12月6號播到2012年1月2號，逢星期一至星期五20:30-21:30喺翡翠台同高清翡翠台同步播放，總共21集。
曹洞宗

曹洞宗（粵拼：cou4 dung6 zung1）係漢傳佛教禪宗流派嘅分支，由唐代高僧洞山良价同曹山本寂開創，傳到日本後亦好流行，即係日本曹洞宗。曹洞宗嘅祖庭係位於廣東韶關曹溪嘅南華寺。
曹沖

曹沖（196年—208年），字倉舒，係曹操嘅庶仔，細個已經好聰明，最出名事跡係「曹沖稱象」——識得將隻大笨象放落船度記低水位，再放石頭令隻船到返同一個水位，最後再稱下石頭幾重，就知隻大笨象幾重。不過佢死得早，12歲就過咗身。
曹熊

曹熊係曹操同武宣卞皇后生嘅細仔，曹丕、曹彰同曹植嘅細佬，後生嗰陣就過身。黃初二年（221年）被追封諡號蕭懷公。太和三年（229年）嗰陣又被追封爵為王。
234年，佢個仔曹炳繼承曹熊嘅爵位，食邑二千五百戶。245年曹炳過身，諡號係哀王，由於曹炳冇仔，佢嘅封國被取消。

藝術作品
喺小說《三國演義》有出現，嘉靖壬午本記載字子威，一開始被封蕭懷侯，曹操過身之後，曹丕嬲佢唔嚟追思，曹熊畏罪就吊頸自殺，之後被曹丕追封蕭懷王。
曹爽

曹爽（粵拼：cou4 song2；？—249年），字昭伯（昭讀超），小字默，沛國譙縣（今安徽亳州）啲人，三國曹魏大將，曹真個仔，曹操侄孫。曹叡臨死前叫佢同司馬懿一齊輔政。後尾司馬懿發動高平陵之變奪權，曹爽畀司馬懿處死。

早年
曹爽年輕嗰陣同太子曹叡係好朋友。曹叡繼位後，任命佢做散騎侍郎，後尾佢又遷任城門校尉加散騎常侍，再轉任武衛將軍，曹叡好寵愛佢。太和五年（231年），曹爽老豆曹真死咗，佢繼承咗老豆嘅爵位。景初三年（239年），曹叡病重，佢將曹爽叫到牀前，任命佢為大將軍，假節鉞，都督中外諸軍事，錄尚書事；並且命令佢同司馬懿一齊輔助八歲嘅曹芳。曹芳繼位後加封曹爽為侍中，改封佢做武安侯，食邑一萬二千戶。佢上朝嗰時可以帶劍同埋着鞋，入朝嗰時唔使行咁快，見皇帝嗰時唔使叫名。

輔政
曹爽嘅親信丁謐出計，叫曹爽出面奏請曹芬，叫曹芳下詔尊司馬懿為太傅，表面上係畀司馬懿更尊貴嘅名號，實際上係將所有權力集中喺自己身上。曹爽用咗丁謐嘅計，佢叫自己細佬曹羲上表尊司馬懿為太傅，曹芳於是下詔尊司馬懿為太傅。曹爽任命自己嘅細佬做官，曹羲做中領軍，曹訓做武衛將軍，曹彥做散騎常侍侍講，其他細佬就以列侯嘅身份喺皇帝度做嘢，成日出入皇宮禁地，佢哋嘅尊貴同埋恩寵無人能比。南陽嘅何晏、鄧颺、李勝，沛國嘅丁謐同埋東平嘅畢軌喺當地嘅名望好高，佢哋好想做官，但曹叡認為佢哋太過浮華而冇重用佢哋。曹爽輔政嗰時畀佢哋官做，並且任用佢哋嚟做自己嘅心腹。鄧颺諗住幫曹爽建立聲望，於是勸佢去征伐蜀漢，曹爽聽咗鄧颺嘅建議，司馬懿諗住阻止曹爽，但冇成功。正始五年（244年），曹爽到咗長安，佢帶領六七萬士兵從駱谷行去蜀地，嗰時關中同埋氐、羌嘅物質供應唔到，餓死咗好多牲畜，路上都係乞食嘅百姓。行咗幾百里路之後，蜀軍治山設防，魏軍無法前進。曹爽嘅參軍楊偉同埋征西將軍夏侯玄都勸曹爽撤退，曹爽雖然唔開心，但喺最後都係選擇撤退。佢哋喺撤退嗰時畀蜀將費禕截擊，結果損失慘重。羌、胡呢啲幫手嘅外族都喺度抱怨，關中亦都大為虛耗。

作威作福
原先曹爽仲係好尊重司馬懿，但係之後佢重用嘅何晏等人不斷推舉曹爽，叫佢唔好將啲重要嘅職位畀其他人。於是曹爽將重要嘅職位都畀自己嘅親信嚟做，司馬懿嘅權力逐漸被削減，於是佢詐病嚟避開曹爽。曹爽於是更加大膽，佢縱容自己嘅黨羽親信，例如何晏搶咗幾百頃桑田同埋湯沐地作為自己嘅產業，又偷竊官物，向其他州郡索嘢，冇官員敢企出嚟反抗。得罪何晏等人嘅盧毓、傅嘏等大臣都因為小事而被免官。曹爽嘅衣食住行都同皇帝嘅差唔多，佢仲積聚咗好多珍奇嘅玩物。曹爽有好多妻妾，佢甚至私自帶走咗曹叡留低嘅才人，將佢哋當作自己嘅家妓。曹爽又擅自攞走太樂樂器同埋調武庫嘅禁兵嚟製作自己嘅窟室，成日同何晏班友喺入面飲酒作樂。曹爽嘅細佬曹羲十分擔心，佢多次勸諫曹爽，但係曹爽唔止唔聽，仲因此而好唔開心。司馬懿雖然詐病唔上朝，但其實暗中謀奪兵權，更喺曹爽親信李勝面前扮病，曹爽信以為真，於是冇任何戒心。

失勢
正始十年（249年），曹芳同埋曹爽三兄弟到高平陵拜祭曹叡。司馬懿喺洛陽發動政變，佢話曹爽意圖篡位，因此奉郭太后嘅旨意罷免曹爽，佢又閂咗洛陽嘅城門，仲佔領咗曹爽兄弟嘅軍營。詔書傳到曹爽嗰度，曹爽好驚，唔知點算好，佢又唔敢攞畀曹芳睇，於是佢將車駕停喺伊水南，喺嗰度住咗落嚟，佢起咗鹿角，並且屯咗幾千個士兵嚟自衛。大司農桓範喺兵變發生之後冇去理太后嘅徵召，反而走出搵曹爽。桓範勸曹爽先將皇帝帶到許昌，然後以皇帝之名號召全國一齊做低司馬懿，但係曹爽兄弟冇作出決定。呢個時候，司馬懿派陳泰、尹大目同埋許允呢啲曹爽嘅親信同埋朋友嚟揾曹爽，佢哋勸曹爽放棄權力，返洛陽過有錢人生活。曹爽諗咗成晚，最後決定投降司馬懿，於是佢同曹芳一齊返洛陽。桓範知道之後喊住話道：「曹真咁叻嘅人，點解會生出你哋咁嘅兩兄弟，睇嚟今日要睇住你哋冚家剷喇！」。曹爽兄弟雖然被免職，但佢哋仲係以侯爵嘅身份返到自己屋企。司馬懿喺曹爽府第四角起高樓，叫人喺度監視佢哋。曹爽兄弟唔知司馬懿想點，於是話唔夠嘢食，叫司馬懿畀啲嘢食畀自己。之後司馬懿派人將嘢食送嚟，曹爽兄弟好開心，以為自己唔會畀殺。之後黃門張當供稱曹爽等人意圖謀反，曹爽同佢啲親信因此被處死，並被誅滅三族。
曹真

曹真（2世紀—231年），字子丹，係三國時代曹魏嘅將領，曹爽嘅老豆。佢亦係魏明帝嘅顧命大臣，喺文帝同明帝在位時做大將軍。
曹氏

曹係唐人姓氏，喺《百家姓》裏頭排第26位。
曹無傷

曹無傷（？—前206年）舊時係劉邦手下，官職一度升到左司馬（官名之一，同司徒、司空並稱，主要掌管軍事任務），佢係鴻門宴嘅主要關鍵人物之一。西漢初年（西元前206年）同西楚霸王項羽聯手背叛劉邦，由於計劃失敗反畀劉邦處死。
松坡區

松坡區（韓文：송파구）係韓國首爾嘅區，2023年人口約莫66萬。
松尾昇悟

松尾昇悟（1987年7月28號—）係日本足球員，司職前鋒，效力過Arte Takasaki，長野帕塞羅，及FC琉球。
松尾直人

松尾直人（1979年9月10號—）係日本足球員，司職後衞，效力過神戶勝利船，Gimnasia y Esgrima de Jujuy，大阪櫻花，新潟天鵝，FC東京，湘南比馬，及FC大阪。
松尾佑介

松尾佑介（1997年7月23號—）係日本足球員，打中場位置，效力橫濱FC。
松尾佳子

松尾佳子 ，係日本嘅一個女藝人同埋配音員。
松尾篤

松尾篤（1990年3月5號—）係日本足球員，司職前鋒，效力過長崎成功丸。
梁榮忠

梁榮忠（英文：Joey Leung Wing Chung ，1965年9月10號—），係香港男藝人，1988年出道，係前香港無綫電視部頭合約藝員。

演出
呢個表唔完整，歡迎加料。
梁榮江

梁榮江係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
梁氏

梁（粵拼：loeng4）係中國一個姓，出自姬氏，喺百家姓裏頭排128位。

起源同歷史
喺大約2600年前係地名。周朝周平王時，秦仲嘅細仔子康，喺夏陽梁山受冊封，即係而家嘅陝西省韓城縣南。春秋之後就有梁氏呢個姓。話說88年，多名重係細路嘅人被選做皇帝，以令攝政人更容易去掌握皇權。所以令到東漢嗰時，處於一個混亂同埋衰落時期。隨後有三股大勢力角力爭取主權，分別係宦官、官黨同埋皇室成員，當中一個家族就係梁氏。
喺159年，宦官殺害皇太后嘅親戚，茲事增加梁氏家族對皇權嘅渴望。

分佈
嶺南地方好多人姓梁，喺廣東、香港、澳門係大姓。
梁楷

《潑墨仙人》呢幅寫意畫係梁楷出名作品之一。
梁楷，生卒年月不詳，係南宋時期嘅一位畫家，出名鍾意畫神仙同鬼怪。
梁榮仔

梁榮仔（葡文：Leong Veng Chai）係個澳門男從政者，乃第五屆澳門立法會直選議員。
梁榮駿

梁榮駿（粵拼：loeng4 wing4 zeon3，英文：Alvin Leong；1962年—）係一個香港唱片監製，佢曾經參與多個香港歌手所演唱嘅粵語歌作曲同填詞等工作，亦係香港作曲家及作詞家協會嘅作家理事之一，早期用艾雲做筆名。合作歌手包括王菲、葉蒨文、張國榮、陳奕迅、盧巧音、麥家瑜、謝安琪同埋Gin Lee等等。
2013年，梁榮駿創立神馬音樂，旗下藝人包括Fabel（已解散）、KOLOR。
江湖悲劇

《江湖悲劇》（英文：Fooling Around Jiang Hu；原名《江湖喜劇》）係一部2016年嘅香港電影，由林超榮執導，譚詠麟、陳小春、伍詠薇、戚美珍、蔡瀚億、談善言、蔡潔主演。
江湖接班人

江湖接班人（英文名：Hero of Tomorrow）係1988年上映嘅動作警匪港產片，由潘文傑執導，莫少聰、苗僑偉、何家駒同張永正主演。
呢套戲喺1988年9月23號至10月5號上映嗰陣，總共收咗五百二十七萬幾港紙票房。
江漢區

江漢區係中國湖北武漢一個區，總面積33平方公里，人口65萬。
江漢道

江漢道係中華民國初期嘅一個道，1913年3月置鄂東道，1914年6月改名，1927年廢除。
江源區

江源區係中國吉林白山一個區，總面積1347平方公里，人口27萬。
新填地街

新填地街（英文：Reclamation Street），係香港九龍佐敦到旺角嘅一條馬路，由南京街開始，去到荔枝角道同太子道西交界。
新墟

新墟係響香港新界屯門區入面嘅商住區，被屯門河同青山公路夾住，個名沿自附近嘅新墟村，但新墟村同新墟都隔咗一段距離。
新塘站

新塘站 (鐵路)：廣深鐵路同穗深城際軌道交通嘅車站。
新塘站 (廣州地鐵)：廣州地鐵13號綫嘅車站。
新塘汽車客運站：廣州一汽車客運站。
新塘站 (杭州地鐵)：杭州地鐵4號綫嘅車站。
新填地

新填地係指揼沙石等入水，填成地。填嘅水可以指海、湖、或者江。世界近海各埠各城，多數有填海。古時亦有圍堤造田，尤其喺淺灘，久而久之變成大片新填地。亦有抽乾澤地，雖然無新地，但將爛地變成人用得嘅地，都算係新填地嘅一種。
現今造地係土木工程一範，填地方法首先圍起要填嘅水域，跟住用大石或水泥，加較碎沙石填塞。填地目的多數為咗經濟，擴展海邊地。亦有為清垃圾而填地，尤其係裝修、舊樓重建、工業廢料。工程亦要注意防漏，以免沙泥等污染水域。
新填地大多唔係即刻起得高樓大廈，因為土質有水份會有沉降，所以頭嗰十年八年新填地只可以做公園、海濱廣場等[未記出處或冇根據]。
新填地怕地震，地震時，填地有可能流質，上面屋宇有危險。新填地起屋，一定要反覆壓實，防止泥土化成流質。
新報

新報（粵拼：san1 bou3，英文：Hong Kong Daily News）係香港一份中文報紙，1959年創刊，2015年7月11號宣佈因為長期虧蝕，決定由第二日開始停刊。
新塘村遊樂場

新塘村遊樂場，香港公園之一，遊樂場之一，喺大埔林村新塘村，林錦公路入，英文叫San Tong Tsuen Playground。行政上歸大埔區。設施有籃球場。公園開朝七晚十一。
木衞五十六

木衞五十六（S/2011 J 2）係木星嘅其中一粒衞星，平均直徑約莫1公里，響2011年發現。
木衞六

木衞六（Himalia）係木星嘅其中一粒衞星，平均直徑約莫170公里，響1904年發現。
木衞五十八

木衞五十八（S/2003 J 15）係木星嘅其中一粒衞星，平均直徑約莫1公里，響2003年發現。
木衞五十四

木衞五十四（S/2016 J 1）係木星嘅其中一粒衞星，平均直徑約莫3公里，響2016年發現。
木衞六十

木衞六十（S/2003 J 2）係木星嘅其中一粒衞星，平均直徑約莫2公里，響2003年發現。
木衞十

木衞十（Lysithea）係木星嘅其中一粒衞星，平均直徑約莫36公里，響1938年發現。
木衞八

木衞八（Pasiphaë）係木星嘅其中一粒衞星，平均直徑約莫60公里，響1908年被菲利伯特·梅洛發現，佢係一粒逆行嘅不規則衛星，由希臘神話中嘅帕西法爾命名。
木衛八直到1975年先至有正式嘅名（帕西法爾），喺之前，啲人只叫佢木星VIII。
木衞六十一

木衞六十一（S/2003 J 18）係木星嘅其中一粒衞星，平均直徑約莫1公里，響2003年發現。
木衞六十三

木衞六十三（S/2003 J 23）係木星嘅其中一粒衞星，平均直徑約莫2公里，響2004年發現。
木衞六十二

木衞六十二（S/2003 J 19）係木星嘅其中一粒衞星，平均直徑約莫2公里，響2003年發現。
模

模係鑄造物品嘅工具，透過佢自身嘅形狀，令到物料（金屬、塑膠等等）都跟埋佢嘅形狀，過程如果唔使加壓叫倒模，如果要加壓叫啤模。
樟樹頭

樟樹頭（英文：Cheung Shue Tau）係香港青衣島北岸一笪地方，喺担杆山北面，同荃灣區近水灣隔海相對，而家有大量船廠，多數都係受西九龍填海工程影響由長沙灣搬過嚟。交通主要靠担杆山路同青衣北岸公路出入。
樟科

樟科（Lauraceae）係雙子葉植物綱樟目下嘅一個科，有約莫45個屬2850個品種。
樟茶鴨

樟茶鴨係中國四川嘢食，用樟木碎同茶葉去燻鴨。
樟目

樟目（Laurales）係雙子葉植物綱下嘅一個目，有樟科等7個科。
樟腦

樟腦（IUPAC名：1,7,7-三甲基二環[2.2.1]庚烷-2-酮），藥一種，由樟木提煉出來，可以整成臭丸，有驅蟲防菌之效。有毒，但可食用少量，印度菜用來調味。佢亦係化學原料，用過制炸藥。現今樟腦可以人工合成，唔使用樟木。
樟腦室溫之下，固體，蠟質，白色或者透明，有強烈氣味。樟腦係有機化合物，燒得着，化學式C₁₀H₁₆O。
樟腦並非樟木獨有，某啲樹都有，甚至某啲香草亦有。迷迭香葉含一到兩成樟腦。
樟腦摸落覺凉，若用力捽勻，又會覺暖。
樟樹灘

樟樹灘（Cheung Shue Tan），香港一地，亦係一村，又係一約，喺沙田同大埔之間，就係大埔尾。
樟樹灘村協天宮

協天宮古廟喺香港新界大埔區白石角客家原居民鄉村樟樹灘村，由姓溫嘅始祖起，日期不詳，協天宮係樟樹灘村各個姓氏嘅共同建築物，喺村公所出現之前，係全村（包括已分拆獨立嘅大埔尾村）嘅最高權力組織。喺1981年被評為香港二級歷史建築，但喺2010年1月22號改評為香港三級歷史建築。

史
協天宮初時係小型廟宇，之後因為香火鼎盛，喺清朝光緒廿四年（1898年）擴充，並以刻石記錄呢件事，之後喺宣統三年（1911年）同1997年重修。聽聞因為風水嘅原故，協天宮採用面向馬鞍山嘅設計。協天宮除咗供奉關聖帝君外，重有關平太子、周倉大將、太歲爺爺同福德公公等。
早期廟裏面有四副木刻對聯，其一：「義氣翠桃園兄弟三人三顧勤勞垂簡冊，精忠扶漢室君臣一德一生功業炳乾坤。」、其二：「伐吳魏以興劉耿耿丹心昭日月，封侯王而至帝巍巍大德配乾坤。」、其三：「義膽忠肝龍虎相從兄及弟，單刀匹馬華夷共仰古猶今。」其四：「千秋大義無雙士，萬古精忠第一人。」，但四副木刻嘅對聯都喺日治時期燒咗。
喺戰前，為咗向關帝表示崇敬，樟樹灘村同大埔尾村五姓村民定喺每年嘅農曆五月十三日關帝誕，例必搭棚上演四日五夜嘅粵劇神功戲，酬謝神恩同祈求來年順境。開台嘅第一日先抬出關帝神像去到戲棚前嘅神棚安奉，並打鑼十三響以表恭敬。
廟旁邊有一間已停辦、叫「樹人學校」嘅鄉村小學，喺1938年開辦，初時曾經借畀協天官做校舍。
母夜叉

《母夜叉》（英文：Midlight Lila）係2020年上畫嘅港產片，由趙碩之、邵仲衡、岑樂怡、陳安立、黃奕晨主演，溫日良執導。劇情主要圍繞住一個吊頸自殺嘅阿媽。
呢套戲暫時只係安排喺2020年7月2號到7號期間喺「UA K11 Art House」戲院放映七場，只係預留咗極小量座位公開發售，亦幾乎無任何宣傳。
呢套戲嘅演員多數都係ViuTV藝員或者曾經有拍過ViuTV劇集嘅演員。
呢套戲嘅主題曲《好想跟你平凡地老去》由劇中演員沈殷怡主唱。
母校

母校（拉丁文：alma mater）即係話一個人以前讀過邊間學校，或者喺邊間學校畢業，呢間學校講緊嘅可以係大學、中學、小學甚至幼稚園都得。
母生

母生（粵拼：mou5 sang1；學名：Homalium hainanense），喺植物研究學入面係嗌紅花天料木（hung4 faa1 tin1 liu2 muk6），係大風子科天料木屬嘅常綠喬木。

形態
樹皮：灰色
葉：好似嚿牛皮噉
花：出面淡紅入面白
果：倒立圓錐體
樖嘢衿俾人斬。因為佢喺俾人斬咗之後都冇用，佢四周圍嘅樹樁都識出好多苗仔出嚟重新變成返樖大樹。
母嬰健康院

母嬰健康院（Maternal and Child Health Centre）係種健康院，專為母嬰而設，即幫啲，就快做人阿媽，或者啱啱做人阿媽，同埋出世無耐孲𤘅子，重有啲得幾歲嘅細路。呢類通常係醫學嘅母嬰健康科，或者婦科同兒科有關。
母愛

母愛係人生中最偉大嘅愛，佢代表阿媽對仔女關心同愛護，將仔女由嬰兒期、兒童、青少年，直到成人，供書教學，為乜？係恩情、係無私，係文學作品題材。佳作唔少，歌頌母愛。
母權

母權（Matriarchy），係種社會系統，由女人擁有比較高嘅優勢等級，亦即係主要由女人控制成個社會。由古代到現代，暫時未搵到有完全行母權制嘅社會。
毋忘初心大遊行

毋忘初心大遊行係2019年12月1號一次反逃犯條例修訂公眾遊行，由尖沙嘴鐘樓行到紅磡香港體育館，主題係要大家記住成場運動嘅目標係爭取落實「五大訴求」。主辦單位宣稱有至少38萬人參加。
遊行期間，警方用有示威者堵路做理由，提前宣佈遊行完結，並喺尖東多次發射催淚彈。入夜後，激進示威者轉移到黃埔花園嗰頭，防暴警員多次出動驅散示威者。
毋氏

毋（粵拼：mou4）係唐人姓氏，喺《百家姓》裏頭排第386位，依家經已冇乜人用。
呢篇毋氏係同姓氏有關嘅楔位文章，重未寫完嘅。麻煩你幫手充實佢。
林志秀

林志秀係香港中醫界人士。香港中文大學中醫學院院長。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
林志美

林志美（英文：Samantha Lam Chi Mei，1963年4月9號—），廣東揭陽人，香港出世，基督徒，係1980年代香港流行曲「純情少女」歌手，同蔡楓華同年代，代表作包括有《初戀》、《風箏》、《愛的火花》、《甚麼是緣分》等等。
林志美嘅名曲《偶遇》，同梅艷芳嘅《似水流年》同年大熱、成為香港電影金像獎最佳主題曲，而亦喺2003年翻唱梁詠琪名作《愛自己》。 2009年2月，佢參與百老匯式音樂劇《星光大道》嘅演出 。
林志玲

林志玲（英文：Lin Chi-ling；1974年11月29號—）係一個臺灣模特兒同埋電視節目主持人。
佢以甜美清麗嘅外表，以及姣好嘅身材，得到台灣第一名模嘅稱呼。
林志玲嘅父母原本係台南人，因為北上經商，定居台北市，先後生咗林志鴻同埋林志玲。林志玲留學加拿大多倫多嘅多倫多大學讀西方美術史同埋經濟學雙學位。返台灣之後，2001年喺華岡藝校教跳舞。傳說響2002年，香港嘅唐安麒美容集團搵林志玲拍攝電視廣告，因此林志玲就咁走紅咗。
林志玲識講少少粵語，不過最流利都係國語，句子尾成日有個「噯」字。
言承旭承認同佢響2017年11月10號拍拖。
2019年11月17號，林志玲同日本組合EXILE成員Akira喺台南結婚。
2020年8月13日，林志玲同埋伍佰共同拍攝Uber Eats嘅台灣版廣告。
2022年1月尾，佢宣佈生咗個仔。
林志釉

林志釉，香港律師兼病人權益工作者，而家係病人政策連線主席。

早年生涯
喺2003年，佢被誤診感染沙士，接受類固醇治療，幾乎導致骨枯外，出院後屢受歧視，更慘被律師樓解僱。之後佢決定投身病人組織。

部分關注議題
就新冠肺炎疫苗問題，政府處理醫療豁免證明（俗稱免針紙）嘅手法引起爭議，甚至採取法律行動針對一啲醫生。林志釉亦有關注有關議題，批評政府以行政手段「廢除」判決「蔚為奇觀」。
另外，就改革醫委會而提出嘅《醫生註冊（修訂）條例草案》，佢認為醫療界出現咗醫生保護主義強權，不時同當時醫學界立法會議員梁家騮針鋒相對。
佢亦唔支持引入海外醫療人員嘅建議，認為引入人員質素參差，而且引入本地護士中大部分或來自國内，可能唔識睇英文嘅醫療紀錄，做法忽視病人安全。
李偲嫣

李偲嫣（Leticia Lee，原名李艷青，1964年8月17號—2020年12月16號），離婚前叫劉李偲嫣，係「香港家長聯會」會長同「油尖旺區家長教師會」會長，藍絲政治同正義聯盟搞手。香港網民暱稱佢做李私煙或私煙BB。
2020年12月16號，李偲嫣因為感染武漢肺炎死咗。

早年
李偲嫣原本叫李艷青，1964年響香港出世。早期曾經加入無綫做臨時演員，之後去藝能唱片做幕後。佢仲係張國榮嘅死忠Fans，曾經做過張國榮歌迷會第一任會長，更加為咗佢而改個英文名叫「Lettie」。而張國榮都好信佢，同佢打好唔少圈內嘅關係。
響唔撈會長後，佢曾經開過一間娛樂公司靈量創建娛樂，係鄺美雲、莫鎮賢、梅愛芳、林志美、溫碧霞、湯寶如、張沅薇等嘅經理人，但最後都係反面收場，其中鄺美雲、莫鎮賢重宣佈同李偲嫣斷絕關係。
另外佢仲曾經幫手整電影，電影作品有1995年嘅《玻璃鎗的愛》同曾經開過記招都最後冇上映嘅《血傘》。
之後佢曾經做「香港家長聯會」會長、「油尖旺區家長教師會」會長同香港管理專業協會李國寶中學家長教師會主席。

參加政治活動
2011年，李偲嫣以「反爽報色情資訊行動」行動發起人嘅名義到壹傳媒外抗議，又響發起「反爽行動」，批評爽報有好多色情圖片同埋文字，要求黎智英即刻同佢見面，從此就開始咗佢嘅政治生涯。
2016年香港立法會選舉中，佢涉賄選正被廉政公署調查，得到新界東選區2938票後敗選。

死
2020年12月16號，李偲嫣喺屋企元崗新村暈低，救護車送佢去博愛醫院搶救，已經無生命跡象，之後證實死咗，驗完確定佢中咗武漢肺炎。
佢嘅離世得到大批網民慶祝，有學術研究分析就發現，咁樣係因為佢喺公眾眼中，私德有嚴重爭議（例如作為藝人經理人同埋政治組織領導人物，但就虧空公款），採取激烈手法表達政治意見，而且對政見不同嘅人採取非常惡毒嘅言語。佢只係得50幾歲就死，係佢應得嘅報應。例如，網絡創作人晴天林就李偲嫣嘅死嘅二次創作歌曲《這天送你私煙姐》其中一句歌詞就話：『你說我唱作冷血太黑心，我自信因果催運』。而香港社會兩極化，一啲公眾亦認為，佢作為激進親中派主要領導人物亦要負一定責任。

政治觀點
佢係激進親中派人士，2012年德育及國民教育科爭議入面撐開科而開始出名，之後繼續活躍香港社運。反同性戀，反佔中等方面，令佢引到人注意，言論惹非議。
另外，佢亦曾經發表對六四屠殺嘅否認同讚許言論，備受民主派支持者批評，當中不實內容亦被反駁。

私人生活
李偲嫣有一個大佬，係教書嘅。李偲嫣話響細個嗰陣成日畀大佬性侵，但係大佬話冇呢回事，鬧佢因為畀人追數而響度博人同情，仲話自己借咗六十幾萬畀李偲嫣，但到2018年一蚊都未收返。
李偲嫣結過兩次婚，第一任老公姓劉，傳聞係黑社會人士[未記出處或冇根據]，有一個仔劉仲朗（英文：Nicholas Lau，依家係廚師）。響同前夫離婚之後，曾經同唱片公司高層Tommy拍拖，但最後都係分手。2018年，佢宣佈同香港專業進修學校副總監（國際教育）謝鋮浚（英文：Gary Tse）結婚，兩個人係響2015年識嘅，因為響教育問題上而越行越近。
個仔劉仲朗曾經俾佢讀嘅直資李國寶中學老師公然羞辱：「你老竇冇嘢撈」。另外，個仔仲響2020年6月用相機架打謝鋮浚，佢受傷而要入院。

碎料
有一次街頭演講，佢宣佈佢會絕食，到自己頂唔順為止，話係因為反對蘋果日報創立人梁振英（其實佢想講黎智英，但就將兩個人個名撈亂。李偲嫣係同梁振英企同一陣線），笑到人碌地：「嘩！原來CY（梁振英）係蘋果創立人！驚天大新聞！」
曾經有人惡搞中文維基百科話佢做雞，仲有媒體當真嚟報道。喺2021年學術期刊Information Systems Frontiers就提及呢件事，指出有啲人製造假新聞，可能係出於惡作劇意圖。
李儇

李儇（862年6月8號—888年4月20號），本名李儼，係大唐第十八位皇帝（唔計武則天），873年到888年在位，跟廟號叫唐僖宗。
咸通十四年七月，即八七三年，皇帝李漼病重，七月十八日死。當時普王李儼畀人奉做太子，改名李儇。七月二十日即位。
李儇做皇帝十五年，有八年唔喺京師長安，係大唐咁多位皇帝之中，走佬時間最長嘅一位。
李儇做皇帝期間，政事全部交畀宦官田令孜掌握，自己就肆無忌憚地遊樂，鍾意鬥雞、賭鵝、騎射、劍槊、法算、音樂、圍棋。佢好鍾意擊鞠，曾經對身邊嘅優伶石野豬講過一句話：「朕如果參加擊球進士科考試，應該中個狀元。」當時災害連年，人民生活困苦，官員盤剝沉重，結果引發咗黃巢之亂。黃巢要攻長安之際，佢又要四人用擊鞠決定，邊個做西川節度事，是為擊球賭三川。
李健聰

李健聰，香港親中派政治人，曾經參與2023年香港區議會選舉。
李健豪

李健豪，香港親中派政治人，香港再出發大聯盟發起人之一。
李偲菘

李偲菘（英文：Peter Lee Shih Shiong；1966年7月24號—）係星加坡音樂製作人、作曲家、歌手。佢同雙胞胎嘅李偉菘合作製作幾張唱碟，寫咗好多好紅嘅歌。

簡歷
佢合作過幾次嘅歌手有葉蒨文、張學友、陳慧嫻、那英、梁詠琪、郭富城、李克勤、梁漢文、蘇永康、彭羚、彭佳慧、陳曉東、蔡依林、孫燕姿、黃義達、蕭敬騰、李佳薇等。
李儒

李儒，字文優，袁崧《後漢書》話係李孝儒，司隸左馮翊郃陽人。係東漢末年嘅博士。

生平
中平二年（185年），郃陽縣府吏為咗表揚郃陽令曹全嘅功勞，建立咗《曹全碑》，李儒出咗五百蚊。
之後董卓專權，佢做弘農王劉辯嘅郎中令嗰職位。董卓喺189年廢咗劉辯之後，第二年被群雄討伐，呢事畀董卓擔憂，派李儒逼劉辯飲毒酒死。
初平三年（192年），冬十月，董卓被殺之後，李儒被李傕推作侍中，當時漢獻帝落詔話：「李儒之前做弘農王郎中令，逼我阿哥去死，得加罪。」但係李傕就話：「呢個係董卓下令嘅，唔係李儒嘅意思，唔得罰無辜嘅。」之後就再冇佢嘅事蹟。

藝術形象
喺小說《三國演義》度，李儒係董卓嘅女婿同埋謀士，仲被董卓所信任，佢人惡毒陰險，董卓做嘅大小事佢亦都有参謀。佢同董卓獻策幾次，包括勸董卓喺大亂嗰陣進京勤王，用呢點名門俾自己名氣，勸呂布過嚟董卓度，廢立皇帝，遷都去長安等等。後哋王允用「連環計」嚟離間董卓同呂布，李儒睇穿咗，勸董卓用貂蝉畀吕布避計，但係董卓冇聽，呢事董卓被呂布殺死。李儒仲被王允處刑。
波蘭旗

波蘭旗，係代表波蘭嘅旗。旗長闊比例5:8，上半白色，下半紅色。
波蘭波

波蘭波（英文：Polandball），或者叫國波（英文：Countryball），係種起源自2009年德國嘅互聯網惡搞，將唔同嘅國家畫成一個個國旗圖案波形嘅卡通人物，對白都係講水皮英文。

起源
呢篇波蘭波係關於互聯網嘅楔位文章，重未寫完嘅。麻煩你幫手充實佢。
波蘭舞曲

波蘭舞曲（英文：polonaise；波蘭文：polonez）係最遲源自 17 世紀波蘭嘅一種舞曲同舞蹈。
喺音樂上，波蘭舞曲拍號係 3/4，速度中等，樂句偏短，成日會出現「1 個八分音符，2 個十六分音符，4 個八分音符」噉嘅規律（好似下面嗰幅圖頭嗰兩段節拍噉），終止式興用「四個十六分音符，兩個四分音符」嚟做。
喺舞步上，波蘭舞曲會涉及一對對男女好似做步操噉喺舞廳裏面行進，每段節拍第一吓拍子（強拍）會踏得大步啲。
波蘭斯基

波蘭斯基（Roman Polanski，1933年8月18號—）係猶太裔法國導演，2002年憑電影《鋼琴戰曲》攞到奧斯卡金像獎最佳導演。
波蘭星

波蘭星（Polana），即係小行星142，係太陽系小行星帶嘅一粒小行星，喺1875年1月28號發現。
波蘭立陶宛聯邦

波蘭立陶宛聯邦係1569年到1795年期間歐洲嘅一個王國，由波蘭王國同立陶宛大公國組成，最後畀奧地利帝國、普魯士王國同俄羅斯帝國瓜分。
呢篇波蘭立陶宛聯邦係關於國嘅楔位文章，重未寫完嘅。麻煩你幫手充實佢。
波蘭文維基百科

波蘭文維基百科係用波蘭文寫嘅維基百科，有差唔多百萬篇文，用文章數目去計規模排名第12位，有超過110萬篇文。
水曱甴

水曱甴（粵拼：seoi2 gaat6 zaat6*2，又寫水甴曱，學名：Dytiscidae），又叫水曱支、龍蝨、和味龍，係鞘翅目嘅一種甲蟲，樣似曱甴，喺水入面生活。
水月宮

水月宮，觀音廟一種，拜水月觀音，在南粵地區分佈較多，下邊僅列部分。
水東哥

水東哥（粵拼：seoi2 dung1 go1；學名：Saurauia tristyla），又嗌米花樹（mai5 faa1 syu6），係獼猴桃科水東哥屬嘅常綠灌木或喬木仔，喺廣東、廣西、海南、福建、雲南、貴州同四川先至搵到。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根同葉可以做藥，有清熱解毒同涼氣作用。果可以食用。
水松

水松（粵拼：seoi2 cung4；學名：Glyptostrobus pensilis），又嗌三角葉（saam1 gok3 jip6），係杉科水松屬嘅落葉喬木。喺中國內地、越南同埋老撾係保護咗嘅樹種，因為佢喺IUCN嘅紅名單入面，話係極危物種。呢樖嘢喺植物界嚟講，算係「活化石」嘅品種。

分佈
呢樖嘢喺廣東珠江三角洲同福建中部、閩江下游同埋海拔低過1000米嘅地區先至見到佢。喺廣東嘅東邊同西邊、福建嘅西北邊同北邊、四川嘅東南邊、廣西同雲南嘅東南邊都重可以見到小小，重有一小部分喺越南同老撾入面。因為水松喺地球嘅白堊紀到新生代期間，北半球入面出現得比較多，但係到咗第四紀冰河時期後期就率先喺歐洲、美洲、日本同其它地方都滅絕嗮，而家就得返嚿化石響度，但係喺珠江三角洲、福建中部同閩江下游地區就保存得比較好。

樣
呢樖嘢嘅樹幹有扭曲嘅斑紋。喺地基嗰度大到好似條柱槽噉，重有屈住膝頭箇噉嘅呼吸根出咗嚟地面。而樹枝方面就比較少，甚至好疏吓。樹葉方面就有線形、針形同埋鱗片形呢三種。樹木一般喺八到十米到高，最高可以去到廿五米。

用途
植株可以做公園嘅水體綠化植物，有好好嘅淨化水體作用。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
水松嘅樹皮同葉可以用嚟做藥，佢可以去瘡、趕走因水或火搞出嘅瘌嚫，同埋成身骨痛嘅功效。
水本裕貴

水本裕貴（1985年9月12號—）係日本足球員，司職後衞，曾經喺2006～2015年間爲日本足球代表隊出場7次。
水東

水東土司：大元廣行省西邊嘅土司政權。
水東街道：多處。
水木將人

水木將人（1991年11月3號—）係日本足球員，司職中場，效力過藤枝MYFC，沼津青藍，及ReinMeer Aomori。
水本勝成

水本勝成（1990年2月19號—）係日本足球員，司職後衞，效力鹿兒島聯。
法蘭克·加里

法蘭克·加里係一個美國、加拿大畫則師、雕塑家、設計師、珠寶設計師。
法蘭克史托頓

法蘭克史托頓（Frank Richard Stockton，1834年—1902年）係美國作家，嚮賓夕凡尼亞州費城出世，做過木刻師傅；收尾轉做寫幽默故仔。1873年到1881年史托頓嚮聖尼可拉斯雜誌（St. Nicholas Magazine）創作；呢本雜誌喺19世紀末至20世紀初都幾出名。
法蘭克人

法蘭克人係古代響西歐萊茵河北部生活嘅日耳曼人族群，響3世紀開始活躍，係法國人嘅祖先。
呢篇法蘭克人係關於族群嘅楔位文章，仲未完成嘅。麻煩你幫手補充佢嘅內容。
法蘭克扎帕

法蘭克扎帕（Frank Zappa，1940年12月21號—1993年12月4號）係美國音樂人，音樂作品包括搖滾樂、流行樂、爵士樂、融合爵士樂、管弦樂等等風格，1997年獲追頒格林美獎終身成就獎。
柯愈金

；簡化字：柯愈金；1923年10月18號—2016年6月20號）係中國大陸嘅一位士兵，湖北鄂州人。1941年入伍，曾經參加過松山戰役、八莫戰役，1945年跟過部隊到廣州參加過日軍投降儀式。
2016年6月20號，佢因為結腸癌晚期冇得醫死咗，終年92歲。
柯木塱站

柯木塱站（粵拼：o1 muk6 long5 zaam6；英文：Kemulang Station）係廣州地鐵6號綫嘅車站，2017年6月28號開放，位置喺天河區柯木塱，廣汕一路嘅柯木塱小學附近，324國道嘅K969+660標記位。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西邊。

站廳
柯木塱站嘅站廳收費區喺車站南邊，北邊係免費區通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺廣汕一路嘅地底。

商舖同自助服務
而家柯木塱站入面得好少鋪頭畀乘客買嘢，得一間便利檔響度。
商舖
7-ELEVEN

出入口
柯木塱站冚唪唥嘅出入口A出入口A出入口 B出入口同專用𨋢B出入口同專用𨋢
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺1997年嘅《廣州市城市快速軌道交通線網規劃研究（最終報告）》出現，嗰時係7號綫嘅中途站，位置同而家差唔多。直到2003年轉成而家嘅6號綫車站重摱入6號綫二期工程入面。

施工
2011年6月17號，6號綫二期工程正式喐手起，雖然站廳同月台起得好順利，但有3個出入口同1組風亭都係由於附近村落嘅拆遷征地問題而一直冇辦法起好，即使係2016年12月28號嘅6號綫二期開通都唔例外。但受到冇起到風亭影響，令列車一度飛站通過。直到2017年6月22號先至起嗮廣汕公路南邊嗰兩個出入口同一個風亭嘅工程。

開通
從2017年6月28號朝早頭一班車開出之後，呢個站亦正式開通，之後啲列車都唔會再喺呢個站飛站通過。

站名用字
地鐵方考慮到西朗站嗰單教訓之後，從後期嘅工程開始用咗GB18030字庫屬下嘅「塱」字。

利用狀況
呢個站嘅主要客流都係畀附近嘅柯木塱當地村民同去火爐山森林公園北門、東北門啲乘客有用。所以除咗上落班高峰期同節假日比較多人上落之外，其它時段都比較少人上落。喺呢個站開通之前，啲乘客多數都揀龍洞站上落跟住行成公里嘅路先至到。